לאסלו צ'ה

ביוגרפיה

לאסלו צ'ה נולד בבודפשט, הונגריה. אביו, לאסלו צ'ה סניור, השתתף בתחרויות השחייה במשחקים האולימפיים שנערכו במקסיקו סיטי ובמינכן. הוא מתאמן תחת הדרכתם של טורי גיורגי ונמש זולטן.

סגן אלוף עולם

באליפות העולם שנערכה בברצלונה, ספרד בשנת 2003 זכה צ'ה במדליית כסף במשחה ל-400 מטר מעורב אישי בתוצאה של 4:10.79 דקות, אחרי מייקל פלפס מארצות הברית שקבע שיא עולם חדש של 4:09.09 דקות, ולפני אוסאמה מלולי מתוניסיה (4:15.36 דקות). בנוסף, הוא סיים במקום שביעי במשחה ל-100 מטר גב בתוצאה של 54.95 שניות, ובמקום ה-13 במשחה ל-200 מטר גב בתוצאה של 1:59.45 דקות.

מדליית ארד אולימפית

באולימפיאדת אתונה (2004) זכה צ'ה במדליית ארד במשחה ל-400 מטר מעורב אישי בתוצאה של 4:12.15 דקות, אחרי השחיינים מארצות הברית פלפס שקבע שיא עולם חדש (4:08.26 דקות) ואריק ונדט (4:11.81 דקות). במשחה ל-200 מטר מעורב אישי הוא סיים במקום הרביעי בתוצאה של 1:58.84 דקות, לאחר מאבק צמוד שבו ריאן לוכטה מארצות הברית סיים שני (1:58.78 דקות) וג'ורג' בובל מטרינידד וטובגו סיים שלישי (1:58.80 דקות). במקום הראשון באותו משחה סיים פלפס בשיא אולימפי חדש (1:57.14 דקות). בנוסף, צ'ה סיים במקום ה-6 במשחה ל-100 מטר גב בתוצאה של 54.61 שניות, כאשר ראשון היה ארון פירסול מארצות הברית (54.06 שניות), ובמקום ה-7 במשחה שליחים 4x100 מטר מעורב (3:37.46 דקות), ראשונים היו שחייני ארצות הברית שקבעו שיא עולם חדש (3:30.68 דקות).

שיאן עולם (בריכת 25 מטר)

באליפות אירופה (בריכת 25 מטר) שנערכה בטרייסטה, איטליה בחודש דצמבר 2005 קבע צ'ה שני שיאי עולם חדשים, במשחה ל-200 מטר מעורב אישי בתוצאה של 1:53.46 דקות ובמשחה ל-400 מטר מעורב אישי בתוצאה של 4:00.37 דקות.

אלוף עולם

באליפות העולם שנערכה במונטריאול, קנדה ביולי אותה שנה זכה צ'ה במדליית זהב במשחה ל-400 מטר מעורב אישי בתוצאה של 4:09.63 דקות, לפני לוקה מארין מאיטליה (4:11.67 דקות) ומלולי (4:13.47 דקות), מדליית כסף במשחה ל-200 מטר מעורב אישי בתוצאה של 1:57.61 דקות, אחרי פלפס (1:56.68 דקות) ולפני לוכטה (1:57.79 דקות) ומדליית ארד במשחה ל-100 מטר גב בתוצאה של 54.27 שניות, אחרי פירסול (53.62 שניות) ורנדל באל מארצות הברית (54.02 שניות).

2007

באליפות העולם שנערכה במלבורן 2007 זכה צ'ה במדליית ארד במשחה ל-200 מטר מעורב אישי בתוצאה של 1:57.61 דקות, אחרי פלפס שקבע שיא עולם חדש (1:54.98 דקות) ולוכטה (1:56.19 דקות). הוא סיים במקום הרביעי במשחה ל-400 מטר מעורב אישי בתוצאה של 4:14.76 דקות, ראשון סיים פלפס בשיא עולם חדש (4:06.22 דקות). בנוסף, הוא סיים במקום ה-15 במשחה ל-200 מטר חופשי בתוצאה של 1:48.89 דקות.
באליפות אירופה (בריכת 25 מטר) שנערכה בדברצן, הונגריה בדצמבר 2007 קבע צ'ה פעם נוספת שני שיאי עולם חדשים, במשחה ל-200 מטר מעורב אישי בתוצאה של 1:52.99 דקות ובמשחה ל-400 מטר מעורב אישי בתוצאה של 3:59.33 דקות ובכך היה לשחיין הראשון בהיסטוריה ששחה משחה זה מתחת ל-4 דקות.

3 פעמים סגן אלוף אולימפי אחרי גדול השחיינים בהיסטוריה מייקל פלפס

באולימפיאדת בייג'ינג (2008) זכה צ'ה בשלוש מדליות כסף, בכל פעם אחרי השחיין מייקל פלפס שקבע באותם שלושה משחים, שיאי עולם חדשים. צ'ה עצמו קבע בכל שלושת המשחים הללו, שיאי אירופה חדשים. במשחה ל-200 מטר פרפר קבע צ'ה תוצאה של 1:52.70 דקות, אחרי פלפס (1:52.03 דקות) ולפני טאקאשי מאצודה מיפן (1:52.97 דקות), במשחה ל-200 מטר מעורב אישי הוא שחה זמן של 1:56.52 דקות, אחרי פלפס (1:54.23 דקות) ומאית השנייה לפני לוכטה (1:56.53 דקות) ובמשחה ל-400 מטר מעורב אישי הוא שחה זמן של 4:06.16 דקות, אחרי פלפס (4:03.84 דקות) ושוב לפני לוכטה (4:08.09 דקות).

2009

באליפות העולם שנערכה ברומא בשנת 2009 זכה צ'ה בשתי מדליות. מדליית כסף במשחה ל-200 מטר מעורב אישי בתוצאה של 1:55.24 דקות, אחרי המנצח לוכטה שקבע שיא עולם חדש (1:54.10 דקות) ולפני אריק שנטו אף הוא מארצות הברית (1:55.36 דקות) ובמדליית ארד במשחה ל-400 מטר מעורב אישי בתוצאה של 4:07.37 דקות, אחרי המנצחים מארצות הברית לוכטה (4:07.01 דקות) וטיילר קלארי (4:07.31 דקות). בנוסף, הוא סיים במקום ה-9 במשחה שליחים 4x200 חופשי בשיא לאומי חדש בתוצאה של 7:08.24 דקות. כשחיין ראשון במשחה השליחים קבע צ'ה שיא לאומי חדש במשחה ל-200 מטר חופשי בתוצאה של 1:45.78 דקות.

אלוף אירופה

באליפות אירופה שנערכה בבודפשט, באוגוסט 2010 זכה צ'ה בשתי מדליות זהב, במשחה ל-200 מטר מעורב אישי בתוצאה של 1:57.73 דקות, לפני מרקוס רוגן מאוסטריה (1:58.03 דקות) וג'ו רובק מבריטניה (1:59.46 דקות) ובמשחה ל-400 מטר מעורב אישי בתוצאה של 4:10.95 דקות, לפני בן ארצו דוד ורסטו (4:12.96 דקות) וגל נבו מישראל (4:15.10 דקות).

2011

באליפות העולם שנערכה בשנגחאי, סין בשנת 2011 זכה צ'ה במדליית ארד במשחה ל-200 מטר מעורב אישי בתוצאה של 1:57.69 דקות, אחרי יריביו המושבעים ראיין לוכטה שקבע שיא עולם חדש של 1:54.00 דקות ומייקל פלפס שאף הוא שיפר את שיאו העולמי (1:54.16 דקות). נוסף לכך, הוא סיים במקום תשיעי במשחה ל-100 מטר פרפר (52.18 שניות) ובמקום 12 במשחה ל-200 מטר פרפר (1:56.32 דקות).

השחיין המצטיין באליפות אירופה

באליפות אירופה שנערכה בדברצן, במאי 2012 זכה צ'ה ב-6 מדליות, מהן 3 זהב, 1 כסף ו-2 מדליות ארד והיה לשחיין המצטיין באליפות, שהיוותה תחרות הכנה למשחקים האולימפיים. שלוש מדליות זהב, כולם במשחים אישיים, במשחה ל-200 מטר פרפר (1:54.95 דקות), במשחה ל-200 מטר מעורב אישי (1:56.66 דקות) ובמשחה ל-400 מטר מעורב אישי (4:12.17 דקות). מדלית כסף במשחה ל-100 מטר פרפר (51.77 שניות) ושתי מדליות ארד במשחי שליחים 4x200 מטר חופשי (7:13.60 דקות) ו-4x100 מטר מעורב (3:34.57 דקות). נוסף לכך, הוא סיים במקום שישי במשחה שליחים 4x100 מטר חופשי בשיא הונגריה חדש של 3:17.23 דקות.
באולימפיאדת לונדון (2012) זכה צ'ה במדליית ארד במשחה ל-200 מטר מעורב אישי בתוצאה של 1:56.22 דקות אחרי, מייקל פלפס שקבע היסטוריה במשחה זה, זכייה ב-3 מדליות זהב ב-3 אולימפיאדות במשחה אחד, 1:54.27 דקות וראיין לוכטה 1:54.90 דקות. נוסף לכך, הוא סיים במקום תשיעי במשחה ל-400 מטר מעורב אישי בתוצאה של 4:13.40 דקות, לאחר שפספס ב-7 מאיות את משחה הגמר לאחר ששמר על כוחותיו, במקום 12 במשחה ל-200 מטר פרפר בתוצאה של 1:55.88 דקות, במקום חמישי במשחה שליחים 4x100 מטר מעורב בשיא הונגרי חדש של 3:33.02 דקות, כשחיין ראשון הוא קבע בסגנון הגב תוצאה של 53.40 שניות ובמקום שמיני במשחה שליחים 4x200 מטר חופשי בתוצאה של 7:13.66 דקות.
באליפות העולם (בריכת 25 מטר) שנערכה באיסטנבול שבטורקיה בדצמבר אותה שנה זכה צ'ה ב-3 מדליות, 2 כסף ו-1 ארד. הוא זכה במדליות כסף, במשחה ל-200 מטר פרפר בתוצאה של 1:51.66 דקות, אחרי קזויה קנדה מיפן שקבע שיא אליפות חדש של 1:51.01 דקות ולפני ניקולאי סקבורצוב מרוסיה (1:52.33 דקות) ובמשחה ל-400 מטר מעורב אישי בתוצאה של 4:00.50 דקות, אחרי דאיה סטו מיפן (3:59.15 דקות) ולפני בן ארצו דוד וראסטו (4:02.87 דקות). הוא זכה במדליית ארד במשחה ל-200 מטר מעורב אישי בתוצאה של 1:52.89 דקות, אחרי ראיין לוכטה שקבע שיא עולם חדש של 1:49.63 דקות ודייה סטו (1:52.80 דקות). נוסף לכך, הוא סיים במקום שמיני במשחה ל-100 מטר פרפר בתוצאה של 50.93 שניות, בשלב חצי הגמר הוא קבע שיא אישי חדש של 50.72 שניות.

2013

באליפות העולם שנערכה בברצלונה ביולי 2013 זכה צ'ה במדליית כסף במשחה ל-100 מטר פרפר בשיא הונגריה חדש של 51.45 שניות, אחרי צ'אד לה קלו מדרום אפריקה (51.06 שניות) ולפני קונרד צ'רניאק מפולין (51.46 שניות). בשלב חצי הגמר הוא קבע שיא הונגריה חדש של 51.61 שניות. נוסף לכך, הוא סיים במקום חמישי במשחה ל-200 מטר מעורב אישי בתוצאה של 1:57.70 דקות, בשלב חצי הגמר הוא קבע תוצאה של 1:57.41 ועלה מהמקום השלישי, במקום 13 במשחה ל-100 מטר גב בתוצאה של 54.00 שניות ובמקום שביעי במשחה שליחים 4x100 מטר מעורב בתוצאה של 3:34.09 דקות.

2014

באליפות אירופה שנערכה בברלין, גרמניה בשנת 2014 זכה צ'ה ב-3 מדליות, אחת מכל סוג. מדליית זהב, במשחה ל-200 מטר מעורב אישי בתוצאה של 1:58.10 דקות, לפני פיליפ היינץ מגרמניה (1:58.17 דקות) ורוברטו פבוני מבריטניה (1:58.22 דקות, מדליית כסף, במשחה ל-100 מטר פרפר בתוצאה של 51.89 שניות, אחרי קונרד צ'רניאק מפולין שקבע שיא אליפות חדש של 51.38 שניות ולפני פבל סנקוביץ' מבלארוס (51.92 שניות) ומדליית ארד, במשחה שליחים 4x100 מטר מעורב בתוצאה אל 3:33.11 דקות, אחרי בריטניה (3:31.73 דקות) וצרפת (3:32.47 דקות).

2015

באליפות העולם שנערכה בקאזאן, רוסיה באוגוסט 2015 זכה צ'ה ב-3 מדליות, אחת מכל סוג. מדליית זהב, במשחה ל-200 מטר פרפר בתוצאה של 1:53.48 דקות, לפני האלוף היוצא צ'אד לה קלו (1:53.68 דקות) ויאן שביטקובסקי מפולין (1:54.10 דקות). מדליית כסף, במשחה ל-100 מטר פרפר בתוצאה של 50.87 שניות, אחרי צ'אד לה קלו (50.56 שניות) ולפני ג'וזף סקולינג מסינגפור (50.96 שניות) ומדליית ארד, במשחה ל-50 מטר פרפר ביחד עם קונרד צ'רניאק בתוצאה של 23.15 שניות, אחרי פלורן מנודו צרפת (22.97 שניות) וניקולס סנטוס מברזיל (23.09 שניות).
באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכה צ'ה ב-3 מדליות זהב, במשחה ל-100 מטר פרפר בתוצאה של 49.33 שניות, לפני מטאו ריוולטה מאיטליה (49.70 שניות) וניקיטה קונובלוב מרוסיה (50.28 שניות), במשחה ל-200 מטר פרפר בשיא אירופה חדש של 1:49.00 דקות, לפני ויקטור ברומר מדנמרק (1:51.62 דקות) וסימון שדין משוודיה (1:52.89 דקות) ובמשחה ל-200 מטר מעורב אישי בשיא אירופה חדש נוסף של 1:51.36 דקות, לפני פיליפ היינץ (1:53.21 דקות) ודיוגו קרבאליו מפורטוגל (1:53.45 דקות).

2016

באליפות אירופה שנערכה בלונדון במאי 2016 היה צ'ה בכושר שיא וזכה ב-4 מדליות, 2 זהב, 1 כסף ו-1 ארד. מדליות זהב, במשחה ל-100 מטר פרפר בשיא אליפות חדש של 50.86 שניות, לפני קונרד צ'רניאק (51.22 שניות) ומדי מטלה מצרפת (51.70 שניות) ובמשחה ל-200 מטר פרפר בשיא אליפות חדש נוסף של 1:52.91 דקות, לפני ויקטור ברומר (1:55.35 דקות) ותמאש קנדרשי בן ארצו (1:55.39 דקות). התוצאה שקבע במשחה ל-200 מטר פרפר, הייתה טובה יותר מזו שקבע מייקל פלפס שזכה במדליית הזהב האולימפית (1:53.36 דקות). מדליית כסף, במשחה ל-50 מטר פרפר בתוצאה של 23.31 שניות, אחרי אנדריי הובורוב מאוקראינה (22.92 שניות) ולפני בן פראוד מבריטניה (23.34 שניות). מדליית ארד, במשחה שליחים 4x100 מטר מעורב בתוצאה של 3:34.12 דקות, אחרי בריטניה (3:32.15 דקות) וצרפת (3:33.89 דקות).
באולימפיאדת ריו דה ז'ניירו (2016) זכה צ'ה במדליית כסף אחת בלבד, במשחה ל-100 מטר פרפר ביחד עם מייקל פלפס וצ'אד לה קלו בתוצאה של 51.14 שניות, אחרי ג'וזף סקולינג שקבע שיא אולימפי חדש של 50.39 שניות. נוסף לכך, הוא סיים במקום שביעי במשחה ל-200 מטר פרפר בתוצאה של 1:56.24 דקות. הוא היה אמור להשתתף גם במשחה שליחים 4x100 מטר מעורב בשלב הגמר, אך הרביעייה ההונגרית שסיימה במקום התשיעי בשלב המקודמות לא עלתה לגמר.

2017

באליפות העולם שנערכה בבודפשט ביולי 2017 זכה צ'ה במדליית כסף, במשחה ל-200 מטר פרפר בתוצאה של 1:53.72 דקות, אחרי צ'אד לה קלו (1:53.33 דקות) ולפני דאיה סטו (1:54.21 דקות) ולא הצליח להגן על תוארו. נוסף לכך, הוא סיים במקום חמישי במשחה ל-100 מטר פרפר בתוצאה של 50.92 שניות ובמקום 11 במשחה ל-50 מטר פרפר בתוצאה של 23.51 שניות.